沙州_(陰平)

沙州 ， 中國南北朝時的州 ， 南齊 、 南梁常封陰平楊氏爲沙州刺史 。 建元元年 （ 479年 ） ， 齊高帝以楊廣香爲督沙州諸軍事 、 平羌校尉 、 沙州刺史 。 永明元年 （ 483年 ） ， 齊武帝以徵虜將軍楊炅爲沙州刺史 、 陰平王 。 隆昌元年 （ 494年 ） ， 以前將軍楊炅爲使持節 、 督沙州諸軍事 、 平西將軍 、 平羌校尉 、 沙州刺史 。 建武三年 （ 496年 ） ， 沙州刺史楊炅死後 ， 齊明帝以楊炅子楊崇祖爲假節 、 督沙州軍事 、 徵虜將軍 、 平羌校尉 、 沙州刺史 、 陰平王 。 梁武帝天監初年 ， 以楊集始爲使持節 、 都督秦 、 雍二州諸軍事 、 輔國將軍 、 平羌校尉 、 北秦州刺史 、 武都王 ， 楊孟孫爲假節 、 督沙州諸軍事 、 平羌校尉 、 沙州刺史 、 陰平王 。